Attēls, kurā ir teksts, klipkopa

Apraksts ģenerēts automātiski





Rīga, 2024. gada 14. jūnijā

**LĒMUMS Nr. 32/1-1**

**Par sabiedriskā pasūtījuma, ko 2023. gadā īstenoja VSIA “Latvijas Televīzija”, apstiprināšanu un par tā izpildes rezultātiem**

Sabiedrisko elektronisko plašsaziņas līdzekļu padome (turpmāk – Padome), pamatojoties uz Sabiedrisko elektronisko plašsaziņas līdzekļu un to pārvaldības likuma 9. pantu, 10. panta ceturto, piekto, sesto un astoto daļu, 11. pantu un 17. panta pirmās daļas 3. punktu, 8., 9., 11. un 12.punktu,

saskaņā ar Padomes 2022. gada 30. septembra lēmumu Nr. 51/1-1 “Par sabiedriskā pasūtījuma plāna vadlīniju "Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2023. gadam" apstiprināšanu” un Padomes 2022. gada 30. septembra lēmumā Nr. 52/1-1 “Par nolikuma “Sabiedriskā pasūtījuma izstrādes, uzskaites un izpildes uzraudzības kārtības nolikums” apstiprināšanu”, 2023. gada 29. septembra lēmumā Nr. 40/1-1 “Par nolikuma “Sabiedriskā pasūtījuma izstrādes, uzskaites un izpildes uzraudzības kārtības nolikums” apstiprināšanu” un 2024. gada 21. marta lēmumā Nr. 17/1-1 “Par nolikuma “Sabiedriskā pasūtījuma izstrādes, uzskaites un izpildes uzraudzības kārtības nolikums” apstiprināšanu” noteikto,

ņemot vērā Padomes 2022. gada 29. decembra lēmumu Nr. 68/1-1 “Par VSIA "Latvijas Televīzija" sabiedriskā pasūtījuma 2023. gada plāna apstiprināšanu” un Padomes 2023. gada 29. septembra lēmumu Nr. 41/1-1 “Par VSIA “Latvijas Televīzija” Sabiedriskā pasūtījuma 2023. gada plāna grozījumu apstiprināšanu”,

izvērtējot Latvijas Televīzijas 2024. gada 30. aprīļa vēstulē Nr. 27/1-5.2., 2024. gada 4. jūnija vēstulē Nr. 40/1-5.2., 2024. gada 5. jūnija vēstulē Nr. 42/1-5.2. sniegto informāciju,

ņemot vērā 2024. gada 20. marta Latvijas Televīzijas Revīzijas komisijas sēdē un 2024. gada 28. marta un 30. maija Padomes sēdēs lemto un 2024. gada 12. jūnija lēmumu Nr. 30/1-1 “Par Sabiedrisko elektronisko plašsaziņas līdzekļu padomes satura kvalitātes vadības un sabiedriskā labuma izpildes 2023. gada novērtējuma apstiprināšanu”,

**nolemj**:

1. Apstiprināt VSIA “Latvijas Televīzija” atskaiti par sabiedriskā pasūtījuma izpildi, kā arī finansējuma izlietojumu, 2023.gadā.
2. Apstiprināt Padomes novērtējumu VSIA “Latvijas Televīzija” sabiedriskā pasūtījuma izpildei, kā arī finansējuma izlietojumam, 2023. gadā šī lēmuma Pielikumā Nr.2 esošajā redakcijā.
3. Padome nekonstatē sabiedriskā pasūtījuma pārkompensāciju, veicot izvērtējumu atbilstoši Sabiedriskā pasūtījuma izstrādes, uzskaites un izpildes uzraudzības kārtības nolikuma 24.1. punktam un secina, ka nav pamata pārskatīt VSIA “Latvijas Televīzija” pilnvarojumu pildīt sabiedrisko pasūtījumu.
4. Apstiprināto VSIA “Latvijas Televīzija” atskaiti par sabiedriskā pasūtījuma izpildi 2023. gadā un Padomes novērtējumu publicēt Padomes tīmekļvietnē [www.seplp.lv](http://www.seplp.lv).
5. Noteikt, ka VSIA “Latvijas Televīzija” publicē šo lēmumu kopā ar apstiprināto VSIA “Latvijas Televīzija” atskaiti par sabiedriskā pasūtījuma izpildi 2023.gadā savā tīmekļvietnē.
6. Informēt par šo lēmumu VSIA “Latvijas Televīzija” un iesniegt apstiprināto VSIA “Latvijas Televīzija” atskaiti par sabiedriskā pasūtījuma izpildi 2023. gadā Latvijas Republikas Saeimas Cilvēktiesību un sabiedrisko lietu komisijai.
7. Par atbildīgo Padomes locekli šī lēmuma izpildes kontrolei noteikt Jāni Eglīti.

*Pielikumā:*

1. *VSIA “Latvijas Televīzija” atskaite par sabiedriskā pasūtījuma uzdevumu izpildes rezultātiem 2023. gadā uz 119 (viens simts deviņpadsmit), neskaitot pielikumus (Excel datnes);*
2. *Padomes novērtējums VSIA “Latvijas Televīzija” sabiedriskā pasūtījuma izpildei 2023. gadā uz 20 (divdesmit) lapām;*
3. *Sabiedrisko elektronisko plašsaziņas līdzekļu ombuda 2024. gada 7. jūnija Sabiedrisko elektronisko plašsaziņas līdzekļu sabiedriskā pasūtījuma 2023. gada plāna izpildes izvērtējuma ziņojums Nr. 13/6-3 uz 30 (trīsdesmit) lapām.*

**Padomes priekšsēdētājs** (*paraksts*)\* **Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU